Assemblea General de socis i sòcies
2023-06-15 18:30 - 21:00 (Europe/Madrid)
CONVOCATÒRIA D’ASSEMBLEA GENERAL ORDINÀRIA
Per acord de la junta directiva, us convoquem a l’assemblea GENERAL ORDINÀRIA de la Unió Excursionista de Sabadell, que se celebrarà el DIJOUS 15 de juny de 2023, a 2/4 de 7 de la tarda en primera convocatòria, i a les 7 de la tarda en segona, al local de l’entitat (carrer Salut, 1416 de Sabadell).
Veure a la convocatòria

Cultura.- Castell de Sant Salvador de Savardera
2023-06-17
6a sortida Secció de Cultura de la UES al Castell de Saverdera al cim de Sant Salvador Saverdera
Visita: El castell de Saverdera (o de Verdera o de Sant Salvador de Verdera o més sovint, simplement, de Sant Salvador) és una fortificació medieval situada al cim de Sant Salvador Saverdera, a 670 m sobre el nivell del mar, el pic més alt de la serra de Rodes (que en aquest sector pren el nom de muntanya o serra de Verdera), al municipi del Port de la Selva (Alt Empordà). I també visitarem l’església de Santa Helena de Rodes i el poblat de Santa Creu de
Rodes.
Caminada: Serà d’uns 7,2 km i 280 m de desnivell. La iniciarem a l’àrea d’esbarjo de Mas Ventós al Port de la Selva. Ens aproparem al seu magnífic mirador sobre la badia de Roses i les illes Medes. Continuarem amb pujada fàcil per pista fins a arribar al coll del Mosquit, aquí tindrem unes vistes espectaculars, a banda i banda, del cap de Creus. Cap a una banda la impressionant vista de Sant Pere de Rodes, la costa de Port de la Selva, Llançà, Colera i Portbou , i
l’omnipresent Canigó, a l’altra vessant veurem la badia de Roses, fins a les Illes Medes i just davant, el nostre objectiu principal, l’ufanós castell de Saverdera.
Esmorzar: Àrea de servei de l’autopista
Dinar optatiu: Dinarem a la Selva de Mar. Menú tancat a triar quan es faci la inscripció. Tindrem un xarrupet de ratafia, gentilesa de Ratafia Bosch!
Horari: Sortida a les 7 h de la plaça de les Dones del Tèxtil, tornada a les 19 h aproximadament
Preu: Sense dinar, socis: 33€ no socis: 43€
Amb dinar, socis: 58€ no socis: 68€
Inscripcions: Del 5 al 14 de juny de 2023
Important: Recordeu que per participar a les activitats cal estar federat o fer l’assegurança al moment de la inscripció.
És recomanable portar bastons, calçat adequat, barret, aigua i estar alerta de la meteorologia, per tal de no tenir sorpreses.
